Chata PTTK Murowaniec

Chata PTTK Murowaniec (poľ. Schronisko PTTK „Murowaniec”) je turistická chata postavená na Hali Gąsienicowej v poľskej časti Vysokých Tatrách. Stojí vo výške 1 500 m n. m.. Obhospodaruje ju Poľský turisticko-vlastivedný spolok. Ponúka 120 miest na prenocovanie. Z histórie Chatu postavili v rokoch 1921 – 1925. O jej výstavbu sa zaslúžil Stanisław Osiecki, predseda varšavskej sekcie Polskiego Towarzystwa Tatrzańskiego a vicemaršálek Sejmu. Chatu postavili vojaci poľskej armády. V rokoch 1950 – 1951 bolo dobudované západné krídlo chaty a bol zrekonštruovaný interiér. Chatu v roku 1963 čiastočne poškodil požiar. V nasledujúcom roku ju opravili, ale bez populárnej podkrovnej časti nazvanej „Trumną“. Od 1983 je chatárom Andrzej Kusion, člen záchranného tímu GOPR a TOPR, ktorý riadil prestavbu chaty. Turistika Na chatu vedie viacero turistických chodníkov: po modrej značke z Kuźnic v Zakopanom cez Boczań, Skupniów Upłaz na Przełęcz między Kopami (slov. Sedlo medzi Kopami) na chatu a odtiaľ k plesu Czarny Staw Gąsienicowy a na Zawrat. Čas túry z Kuźnic na chatu: 2 h, ↓ 1:35 h Čas túry z chaty na Zawrat: 2:20 h, ↓ 1:50 h Na Przełęcz między Kopami vedie tiež turistický chodník po značke vedúci z Kuźnic údolím doliny Jaworzynka. Čas túry z Kuźnic na chatu s pokračovaním po modrej značke: 2 h (↓ 1:35 h) Turistická značka čierna po ceste Oswalda Balzera v Brzezinach cez Psiu Trawku 6,4 km. Čas túry: ↓1:45 h, ↑ 2:15 h po zelenej značke cez Wierchporoniec a cez Rówień Waksmundzku, Gęsiu Szyju a Rusinowu Polanu. Čas túry: 3:50 h,s návratom 4:15 h po žltej značke z Kasprovho vrchu cez Roztoku Stawiańsku na chatu, odtiaľ do Doliny Pańszczycą na sedlo Krzyżne. Čas túry z Kasprovho vrchu na chatu: 1:05 h, ↑ 1:25 h Čas túry z chaty na Krzyżne: 2:45 h, ↓ 2:05 h Iné projekty Commons ponúka multimediálne súbory na tému Chata PTTK Murowaniec Externé odkazy Oficiálna stránka chaty Archivované 2018-01-19 na Wayback Machine Poloha na turistickej mape Zdroj Tento článok je čiastočný alebo úplný preklad článku Schronisko PTTK „Murowaniec” na poľskej Wikipédii.